Baleka Mbete: ‘Ek sal nie bedank nie’ | Maroela Media
Mbete het Sondagmiddag tydens ŉ mediakonferensie by die parlement in Kaapstad namens die Nasionale Vergadering se voorsittende beamptes die media oor die hofuitspraak toegespreek.
Die konstitusionele hof het Donderdag bevind dat pres. Jacob Zuma en die Nasionale Vergadering versuim het om die Grondwet te handhaaf toe hulle die openbare beskermer (OB) se bevindinge en regstellende stappe in haar Nkandla-verslag tersyde gestel het. Die hof het gesê dat die Nasionale Vergadering wel die reg gehad het om die verslag te bevraagteken, maar dat dit nie binne hul reg was om ŉ sekondêre ondersoek te laat doen en hierdie bevindinge bo dié van die OB te stel nie.
Mbete het op ŉ vraag van een van die joernaliste gesê dat daar geen rede is waarom sy moet bedank of enige “buitengewone stappe moet doen” met betrekking tot die funksies van die Nasionale Vergadering nie.
“Ek het die hofuitspraak bestudeer en verwelkom die hof se bevindinge. Ons waardeer die lig wat die hof oor die aangeleentheid gewerp het en daar is dus nou wetlik duidelikheid oor die saak. Sekere kwessies kon anders gehanteer word en ons sal hierdie uitspraak gebruik om leiding te gee met relevante prosesse vorentoe,” het Mbete gesê.
Sy het beklemtoon hoewel die Nasionale Vergadering nie by magte was om die OB se verslag tersyde te stel nie, was hulle wel daarop geregtig om die verslag te bevraagteken en die akkuraatheid daarvan te toets. “Die hof het weereens die magte van die Nasionale Vergadering bevestig. Al die partye [in die Nasionale Vergadering] moet oor die hofuitspraak besin en kyk hoe dit die uitvoer van ons grondwetlike mandaat kan versterk,” het sy gesê.
Volgens Mbete sal sy binnekort ŉ vergadering met die onderskeie leiers van die politieke partye hou om die hofuitspraak te bespreek. Sy het ook bevestig dat die DA se mosie om Zuma uit sy amp te verwyder Dinsdag deur die Nasionale Vergadering aangehoor en bespreek sal word.
Op ŉ vraag of sy die OB om verskoning sal vra oor die Nasionale Vergadering se optrede in die saak, het Mbete gesê sy meen nie dat die Nasionale Vergadering enigiets “kwaadwillig” gedoen het waarvoor hulle om verskoning behoort te vra nie. “Ons het bloot nou beter duidelikheid oor die saak,” het sy gesê.
Dit is darem snaaks hoe die hele spul, wat voorheen die OB gekruisig het, nou water trap. Dit is duidelik dat die ANC nie die grondwet eerbiedig nie. Hulle sal nooit erken hulle is verkeerd nie. In plaas van Zuma val, word ander skuld gegee. Regte graad 2 mentaliteit. Ek wonder nou in stilligheid wat sal gebeur as hulle by die stembus verslaan word. Ek glo in elkgeval hulle het nie die stemme wat aan hulle toegestaan is wettig gekry nie. Kyk weer na die uitspraak van die hof oor die adres weglatings. 62% van kiesers se adresse ontbreek op… Lees meer »
Baleke Mbete is te onnosel om te bedank,soos die SAL mamma, regte ANC – mentaliteit………intellek -tekort sindroom en skaamteloos ontkennend soos haar min-agbarbare president. Glo nie sy weet dat melk uit ‘n koei se spene kom ! Gebrek aan politieke kennis in die meeste ANC stemmers/kiesers se leef-wereld is huidiglik al waarom die ANC nog aan bewind is.
Dit wil geruime tyd al vir my lyk asof die ANC nie ‘n benul het van hoe ‘n demokratiese regering veronderstel is om te funksioneer nie. ANC LV’s het voor die voet betoog dat die OB se aanbevelings nie bindend is nie. Nou, nadat die Konstitisionele hof beslis het dat wel bindend is, en hulle met eier in die gesig rondloop, hamer dieselfde klomp oor die demokratiese effektiwiteit van die grondwet. Dit dui slegs op een van twee dinge. Óf hulle het nie die moeite gedoen om uit te vind wat die grondwet sê nie, óf hulle het geweet maar… Lees meer »
Hopelik besef sy ook nou die duidelikheid v haar pligte en sal sy nie die mag wat haar aanstelling meebring misbruik om jz te beskerm en opposisie lede uit die parlement te laat verwyder wanneer hulle vrae vra en op antwoorde aandring nie. Sy moet ook sommer v minagting van die grondwet aangekla word.
Waar arrogansie geëindig het, daar het die vrou begin. Sy is selfs te selfvoldaan vir haarself!